
Minister Plenipotenciario sr. Edwin Abath a haci un bishita di cortesia cerca 
e minister nobo pa Asuntonan Interno y di Reino sr. Dr. Ronald Plasterk den 
Gabinete Rutte II. 
Durante e encuentro sr. Abath a informa e ministro encuanto e ultimo desaroyo- 
nan riba tereno di gobernacion na Aruba. 
Como recuerdo di e bishita aki, sr. Abath a haci entegra na minister Plasterk un 
buki cu bistanan di Aruba. 


E barco di bela di cero emision 
Ecolution di Wubbo Ockels a 
haya algun contratiempo. 
Segun e prome plannan e barco 
lo mester a yega Aruba durante 
Pasco, pero mirando e retraso e 
fecha ey no ta factibel mas. 

Aruba a briya na Brasil durante 
bishita commercial di Reino 


Minister Abath satisfecho 
cu revocacion di e 
‘Langstudeerboete' 


Aruba 


'Stay over tourism’ a conoce 
un crecemento grandi na 
2011 

Exposicion ‘Dushi Aruba’ y 
‘Vrouw en Macht’ di e artista 
Arubano Shahaila Winklaar 


November 2012 
Noticiero Aruba 
November 2012 


Ecolution a cuminsa cu su biahe pa Aruba 


Bishita di cortesia 

Wubbo Ockels y su barco di bela di 
cero emision Ecolution a sali di e waf di 
Scheveningen pa haci e biahe grandi 
riba oceano pa bin Aruba. 
Pa e ocacion aki un delegacion di Cas 
di Aruba y ATA Europa a haci acto 
di presencia pa desea Ockels y su 
tripulante un bon viahe ariba Oceano 
Atlantico pa Aruba. 
E ultimo simannan e team di Ockels 
a traha duro pa prepara e barco 
pa e biahe aki. Prome cu nan haci e 
biahe pa Aruba nan a bay cu e barco 
Ecolution riba Noordzee pa haci algun 
test cu falta ainda y pa wak tambe si 
e tripulacion ta bastante prepara pa 
traha cu otro. Pa e barco di cero emision 
Ecolution esaki ta su prome biahe 
transatlantico cu ta pasa via Islanan 
Canarias y Antigua pa caba den waf 
di Oranjestad. E studiante Arubano 
di TU Delft Javier Sint Jago, kende a 
bira conoci aki como e ingeniero y 
coredo di e auto solar Nuna cu e Solar 
World Race na Australia a yega na di 
dos lugar, tambe ta forma parti di e 
tripulacion. 


‘Ecolution’ ta un barco cu ta 
completamente ‘selfsupporting’ pa 
locual ta trata energia. Sr. Ockels a 
wordo aserca pa Gobierno di Aruba 
pa durante di su bishita di tres luna 
na Aruba, desaroya projectonan cu 
ta aporta na un Aruba duradero. 


E profesor di energia duradero na 
Universidad Tecnico di Delft tambe 
kier traha conhuntamente cu e 
hubentud di Aruba na projectonan 
pa hasi Aruba un ‘one happy energy 
island’. 

Noticiero Aruba 


E director nobo di e Departamento pa 
Asuntonan di Reino na e ‘directoraat- 
generaal Bestuur en Koninkrijksrelaties’ 
di e ministerio di Asuntonan Interior 
y Relacionnan di Reino, señor Erwin 
Arkenbout, recientemente a hiba un 
bishita di cortesia y introduccion na 
Cas di Aruba. 
Durante su combersacion cu ministro 
plenipotenciario Edwin Abath, a papia 
den liñanan general di e desaroyonan 
actual den Reino y particularmente 
na Aruba. Minister Abath a informa 
su huesped encuanto e liñanan di 
maneho di Gabinete Eman I, cual cada 
dia atrobe ta dunando resultadonan 
positivo. Arkenbout y Abath a conclui 
na final di e bishita cu e bon relacion cu 
ta existi entre Den Haag y Oranjestad ta 
forma e base solido pa un cooperacion 
constructivo entre ambos pais. 
Señor Arkenbout a fungi te 1 
di september como director di 
Bestuursrechtspraak na Raad van 
State. Di 2004 te 2009 e tabata hefe 
di e sector Staats- en bestuursrecht 
na e departamento legislativo di e 
ministerio di Husticia di Hulanda. 
For di 2002 te 2004 el’a traha como 
senior bestuursjurist na e Gabinete 
di Gezaghebber di Sint Maarten. 
E Director di e Departamento pa 
Asuntonan di Reino, señor Arkenbout, 
ta sucesor di señor Hans Gerritsen 


Apreciable Abonado, 


Cu gran placer nos ta presenta na Abo, nos fiel abonado y lector, e prome 
edicion di ‘Noticiero Aruba – digital’, y nos ta yama ayo na e ‘Noticiero 
Aruba’ tradicional, manera esaki a sali publica durante e ultimo 30 añanan. 
E ‘Noticiero Aruba – digital’ lo conta awor cu un categorisacion hopi 
mas cla. E Noticiero ta cuminsa cu Noticia di Gabinete di Minister 
Plenipotenciario, pa despues pasa na brinda articulonan cu ta duna un 
impresion ariba proyecto y desaroyonan cu ta tumando lugar na nos Dushi 
Aruba. Hopi atencion lo wordo dedica tambe pa nos studiantenan; nan 
logronan y informacion cu ta di hopi importancia durante nan studio. 
Ta mas cu claro cu den ‘Noticiero Aruba – digital’ nos lo pone atencion na 
noticianan tocante e pilar economico mas grandi di Aruba cu ta Turismo. 
Cu e ‘Noticiero Aruba – digital’ nos como Gabinete Aruba lo keda 
suministra e comunidad Arubiano aki na Hulanda cu informacion di kico ta 
pasa na Aruba y kico ta pasa mas cerca akibanda. 


Mi ta spera cu e informacion den e edicion aki di ‘Noticiero Aruba – 
digital’ cay na agrado di Abo, nos fiel lector. 


Minister Plenipotenciario 
Edwin B. Abath 
 

Conmemoracion di e tragedia den Bijlmer 


Quito Nicolaas ta un persona 
multifacetico: el a studia 
Politicologia/Ley y banda di 
esey e ta basta activo den e 
bida cultural. Actualmente 
Quito tin su mesun oficina 
di consultancy – EC Consul- 
tancy – na Almere cu ta duna 
asistencia na personanan cu 
a perde nan trabao. Banda 
di su trabao Quito pa varios 
aña caba ta hopi conoci den 
e comunidad Arubano pa 
e diferente publicacion di 
bukinan di poesia y novela. 
‘Actualmente mi a caba cu 
un novela cu lo mester keda 
publica otro aña. Tambe 
2013 ta bai bira un aña hopi 
interesante pami, ya cu lo 
bai bin un antologia di mi 
poesianan na China,’ asina 
Quito ta conta. 


Quito Nicolaas (57) a nace 
y a lanta na e districto di San 
Nicolas na Aruba. Na 1973 ela bin 
Hulanda unda akinan ela caba su 
HAVO. ‘Dor cu mi dos rumannan a bin 
studia na Hulanda, mi tambe a anhela 
pa bin Hulanda y termina akinan mi 
HAVO na Veluwse College. Mi mente 
tabata fiha pa despues toch sigui studia 
y unabes na Hulanda mi a sigui un 
estudio na Sociale Academie De Horst 
na Driebergen.’ Na De Horst Quito a 
sigui e direccion di ‘cultureel werker’. 
E tempo ei e materianan duna na De 
Horst tabata basa ariba metodonan 
Europeo. 
Cu 
binimento 
di 
mas 
studiantenan di Caribe den esaki Quito 
como miembro di e ‘studentenraad’ a 
logra trece cambio den e curriculum. 
Quito: ‘Nos a lanta un leerroute bou di 
e nomber ‘Werkgroep Latijns Amerika 
en het Caribische Gebied’, especial 
dirigi ariba e studiantenan for di 
Latino America, Surnam, Antia y Aruba. 
Asina nos a adapta e contenido di e 
estudio pa loke ta trata e.o. sociologia, 
politicologia y metodologia na un 
forma mas Caribense; dirigi mas ariba 
e situacion na cas.’ 


Despues di a caba su Sociale Academie, 
Quito a sigi cu un estudio di politico- 
logia na Universidad di Amsterdam. 
Durante di e estudio aki Quito a scirbi 
papernan ariba e situacion di Lago, 


Venezuela y su balansa di pago y 
ariba e derecho di autodeterminacion 
di Aruba. Quito a regresa Aruba y a 
cuminsa traha na Dienst Economische 
Ontwikkeling – cu tabata funciona 
como un tipo di WRR pa e Gobierno 
di Aruba. ‘E departamento aki tabata 
toets tur conseho di e otro departe- 
mentonan gubernamental y ta duna 
un conclusion final kico e maneho lo 
mester ta. Mi terenonan cu mi tabata 
traha cune, tabata enseñansa, salubri- 
dad publico, cultura, media y iniciativa 
particular,’ asina Quito ta conta. 
Mientrastanto cu Quito tabata traha y 


biba na Aruba, ela cera conoci 
na aña1984 cu su actual esposa 
Irene. ‘Nos a topa otro na un 
foro politico y mesora tabata tin 
un conexion y e relacion a sigui 
crece. Rond di Pasco di e mesun 
aña mi a bin Hulanda, debi cu 
Irene tabata studia akinan, pa 
nos a pasa pasco hunto. Pa april 
di e aña siguiente mi a bin biba 
definitivo na Hulanda.’ 


Akinan na Hulanda Quito a 
cuminsa traha pa municipio di 
Amsterdam na BZO. Aparte di 
esaki el a conduci proyectonan 
pa diferente doñonan di trabou 
y organizacionnan. Asina Quito 
a logra haya hopi experencia 
ariba e bario Bijlmer y tur e 
problemanan cu ta existi den e 
bario. Ta den e mesun tempora- 
da ey Quito a ser acerca pa 
scirbi diferente articulonan pa 
e.o. e corant Parool encuanto e 
situacion politico-estatal. 
Pa e programa Tambu e tabata e analy- 
sta-politico, cu tabata duna un analysis 
di eleccion y formacion di un gobierno. 
Mientrastanto Quito a cuminsa cu un 
estudio di ley internacional y como 
su specialismo ela sigi Derecho aero- 
nautico y espacial cerca profesor 
Wassenbergh. E experticio aki a bin 
ta hunga un rol importante pa cu su 
persona den relacion cu e tragedia na 
Bijlmer. 
‘Dor di mi conocemento ariba ley di 
aviacion, Cas di Aruba a acercami pa 
asistencia pa cu e grupo di victimanan 
Arubiano; zorg pa e opvang di nos 
hendenan. Esaki tabata sosode pa 
medio di contacto cu e centro di co- 
ordinacion y cu Cas di Aruba. Mester a 
zorg pa identifica e victimanan Arubia- 
no, regla un declaracion cu e persona a 
fayece, pa asina regla e tramitenan pa 
dentro di 14 dia hiba e restonan mortal 
Aruba. Mi mester bisa cu Cas di Aruba 
tabata tin su asuntonan bon regla. E 
trabao tabata inmenso; nos tabata draai 
16 ora pa dia. Despues a bin e ultimo 
parti di e proceso aki cu tabata e aspec- 
to di daño di perhuicio. Den esaki tabata 
tin dos opcion: pone e responsabilidad 
di daño cerca e fabrica Boeing of cerca 


Quito Nicolaas: 


‘Nos hendenan ta hopi 
interesa den literatura’ 


E comunidad Arubiano na Hu- 
landa ta biba den tur parti di 
e pais aki. Banda di esaki nan 
ta traha den diferente sector 
y asina brinda un contribucion 
esencial na e comunidad Hu- 
landes. 
A bira tempo pa pone algun 
miembro di e comunidad Aru- 
biano aki den un spotlight. 
Noticiero ta busca e Arubiano- 
nan aki y ta laga nos lesador 
haci conoci cu nan pa medio di 
un entrevista. 


Un relato di un yui di tera na 
Hulanda. 


(Sigi lesa na pag. 6) 

Noticiero Aruba 


Na ‘Het Groeiend Monument’ den Bijlmer na Amsterdam a tuma lugar e 
conmemoracion di e tragedia di Bijlmer, na unda a recorda cu 20 aña pasa un 
avion di carga Boeing 747 di El Al a cai den e flatnan Klein Kruitberg y Groeneveen. 
Un total di 43 persona a perde nan bida bou di nan 12 Arubiano. 
Sra. Shandra John, directora suplente di Cas di Aruba, den nomber di gobierno 
y pueblo di Aruba a pone un krans na e monumento dedica na e victimanan di 
e tragedia den Bijlmer. 


E imagennan di e tragedia aki, cu tambe 
a wordo pasa na television na Aruba 
20 aña pasa, te dia di awe ainda ta hasi 
hopi impacto riba hopi hende. Pesey 
famianan di e victimanan ta recorda 
e tragedia aki anualmente banda di e 
‘boom die alles zag’. E conmemoracion 
a cuminsa cu un palabra di bon bini 
di presidente di Fundacion ‘Beheer 
Het Groeiend Monument’ sra. Helen 
Burleson-Esajas. Sra. Burleson-Esajas a 
bisa di ta contento cu asina hopi hende 
ta presente pa e conmemoracion 
y alabes kier a enfoca cu aunque cu 
20 aña a pasa, ainda e tragedia di 
Bijlmer ta den nos memoria tur dia via 
di tur e famianan di e victimanan y e 
habitantenan di e bario di Bijlmer. 


Despues a sigui discursonan di entre 
otro burgemeester di Amsterdam sr. 
Eberhard van der Laan y representante 
di Municipio di Amsterdam Zuidoost 
sr. Emile Jaensch. Como representante 
di Gobierno Hulandes tabata presen- 
te secretario di Estado pa Salubridad 
Publico, Bienestar General y Deporte 
sra. Marlies van Veldhuizen van 
Zanten-Hyllner. 


Pa exactamente 6 or y 36 minuut a 
tene un minuut di silencio, sigui pa e 
ponemento di krans na e monumento. 
Durante e conmemoracion aki, mescos 
cu e añanan anterior, e espacio 
aereo riba Bijlmermeer a wordo sera 
completamente. 

EL AL, cu ta e aerolinea. Finalmente a 
opta pa entrega keho contra Boeing. 
Te cu 1995 Cas di Aruba tabata envolvi 
den e proceso huridico aki, pero 
despues e personanan mes mester 
a sigi ariba un base individual cu nan 
caso.’ 


Banda di su trabao Quito a cuminsa 
na scirbi poesia y na 1990 a publica su 
prome buki di poesia ‘Eclipse Politico’. 
‘E pasion pa scirbi poesia mi tabata 
tine di mucha caba. Como teenager 
mi tabata scirbi poesia di amor pa 
gana e curason di e mucha muhernan. 
El a publica te aworaki nuebe buki. 


CONTINUACION DI PAG. 5 


Aruba a briya na Brasil durante bishita commercial di Reino 
Proyecto di Renobacion di Centro di Ciudad ta canando ‘On Track’ 


Noticiero Aruba 


E rayonan for di un caluroso solo 
terminando su dia di labor ta duna 
splendor y color na e statua di 
Cristo Retendor para halto serca di 
cielo riba sero di Corcovado na Rio. 
Principe heredero Willem Alexander 
y Princesa Maxima canando cu 
sonrisa riba e corridor mundialmente 
conoci di Copacabana. Banda di nan, 
Promer Minister Mike Eman. Hunto 
nan a representa Reino den un 
forma impactante y exitoso. Nan ta 
na caminda pa e evento di clausura 
di e mision di Reino na Brazil. Hopi 
empresarionan 
y 
prensa 
cu 
a 
compaña e delegacion ta spera nan 
riba e playanan admira di Rio. 


E presencia di Aruba su Prome minister 
a haci hopi impacto den Prensa 
Hulandes cu a viaha hunto cu prins 
Willem Alexander y Prinsesa Maxima. 
Special e imagennan di prinses Maxima 
ta bailando cu e grupo di Carnaval 
Arubiano a commove hopi televidente. 
Den 
e 
programa 
di 
television 
Blauwbloed a pone hopi atencion den 
presencia di premier Eman hunto cu e 
delegacion di Reino y nomber di Aruba 
a keda hopi biaha menciona. 
Esaki sin duda ta un momento historico 
cu un Prome Minister di Aruba tabata 
parti di un bishita asina oficial cu a 
habri portanan pa Aruba como pais 
den Reino. 
Promer Minister Mike Eman a haci su 
parti. E a representa Aruba na un forma 
cu a pone un isla chikito den un pais 


gigantesco manera Brasil resalta y luci 
den tur su splendor. Mike Eman a duna 
Reino tambe e contenido di ta mas cu 
un pais na Europa, pero un Reino cu ta 
yega te na portanan di Sur America. Pa 
esaki a cosecha hopi aprecio di famia 
Real cu continuamente a apoya Aruba y 
resalta Aruba den nan presentacionnan. 
Henter e delegacion a aprecia Promer 
Minister Mike Eman su contribucion 
na e apertura di oportunidadnan 
nobo importante pa Hulanda y Reino. 
Promer Minister Mike Eman cu un 
sonrisa ta compaña e pareha Real te na 
e evento final. E tambe ta gradicido pa 
e forma con famia Real a sostene Aruba 
cu palabra y hecho durante henter e 
mision. 
Ta netamente prins Willem Alexander 
- den presencia di prome minister 


Construccion di spiraal rotonde dilanti 
di Aeropuerto Internacional Reina 
Beatrix ta bayendo segun schedule. E 
proyecto a conoce algun contratiempo, 
pero tur partido envolvi ta poniendo 
man na obra pa soluciona y surpasa 
cualke imprevisto cu tin na caminda 
y sigui cu e trabou, cu esfuerzonan 
dobel pa caba cu e trabounan na e 
tempo stipula. 


Actualmente e companianan di utilidad 
ta cabando cu nan parti di e trabou. Ta 
keda djis algun dia mas caminda nan 
ta hala cabel, schuif leiding y percura 
cu nan network ta no solamente 
funciona, pero safe tambe. E motibo di 
e trabounan di companianan di utilidad 


ta cu cada un mester percura pa reubica 
nan tubo y cabelnan cu ta suministra 
servicio no solamente na aeropuerto 
y otro instancianan den e area, pero 
tambe elektricidad pa e palonan di luz, 
awa pa e sistema di irigacion, y drenahe, 
etc. 
Como cu e caminda, den su structura 
nobo, ta bira mas hancho, e diferente 
sistema di tuberia y cabel tambe mester 
a wordo hala mas na banda. Manera ta 
conoci, e spiraal rotonde ta e punto di 
salida pa e Green Corridor cu ta bay 
bira e ader nobo entre Oranjestad y 
San Nicolas. E ta conta cu cuater baan, 
loke ta haci e espacio necesario mas 
hancho y pesey tur tubo y cabel mester 


keda mas pafo di loke nan tabata 
originalmente. 


E proyecto aki ta programa pa keda cla 
prome cu fin di aña. E spiraalrotonde 
dilanti di Aeropuerto Internacional 
Reina Beatrix, ta un pieza clave den 
Plan BoAruba cu ta un iniciativa di 
Gabinete Mike Eman pa hiba nos isla 
den un futuro miho prepara pa medio 
di un infrastrutura efectivo, moderno 
y sostenibel, pero ademas di esey un 
infrastructura cu for di e camindanan 
mas transita te na cada bicindario, ta 
contene un aspecto social importante 
manera ta convivencia, comunitarismo 
y miho calidad di bida. 


E trabaonan den centro di cuidad 
ta yeganda nan culminacion. Prome 
Minister Mike Eman hunto cu Minister 
di Infrastructura Benny Sevinger a 
pone e prome bloki na e construccion 
di e remise pa e trolleynan cu lo pasa 
den caya principal. Pa e mandatario e 
ocasion ta otro punto importante den 
henter e renobacion di Oranjestad. 


E remise ta e garashi cu lo ta cas di e tres 
trolleynan cu ta bin Aruba pa recore 
e ruta entre entrada di waf pa final 
di caya principal y bek. Tur anochi e 
trolleynan lo staciona aki, nan lo haya 
nan mantencion y recarga pa ta cla pa 
sali mainta atrobe hibando turista y 
localnan pa caya grandi. 


Prome Minister a pone enfasis riba e 
hecho cu e diferente proyectonan cu 
tin den centro di ciudad ta canando 
nan curso. El a menciona edificio di 
Corte, Watertoren, caya principal, y 
mas recien e renobacion di edificio di 
Belasting como tambe esun di DOW 
na Paardenbaaistraat. ‘Nunca antes den 
historia di DOW tabatin asina tanto 
proyecto andando. Nos tin cu atende 
cu nan casi simultaneamente pasobra 
nan ta acopla na otro.’ 
‘Nos tur ta corda cu tabatin hopi critica 
y duda riba e vision di conecta waf cu 
centro di Oranjestad pa medio di un 
tram, pero cu cada dia cu pasa, mi ta 
tende menos duda y ta mirando e balor 


adicional cu un infrastructura asina tin.’ 
Tur e plannan aki di renobacion di 
centro di Oranjestad a cai den bon 
tera cerca e comerciantenan, manera 
sr. Kevin Jonkheer, miembro di e 
famia propietario di Penha. Jonkheer 
a cuminsa na splica con e estado 
anterior di caya principal tabata. ‘Caya 
principal tabata un problema grandi pa 
nos. Durante ultimo diez aña el a bin 
ta deteriora.’ Tambe el a expresa con 
contento nan tabata ora cu Gobierno a 
tuma over e iniciativa di renoba henter 
caya grandi y a desaroya e plannan di 


loke ya por ripara lo bira e futuro di 
caya principal. 
Un otro ehempel di e entusiasmo bou 
di comerciantenan di Caya ta e caso cu 
famia Habibe y edificio conoci como 
Nicky Habibe Building. Asina hunto 
cu e propietarionan di Penha, Calypso 
Building y Shana, tur den caya principal, 
ta haciendo inversionnan grandi pa 
mehora e aspecto di e fachada y 
interior di nan edificio anticipando e 
conclusion di e proyecto di renobacion 
di caya grandi programa pa ta cla na 
luna di december. 


Trabaonan na spiraal rotonde ta reenforsa pa caba segun fecha stipula 

Na diferente ocasion su obranan a 
keda reconoci aki na Hulanda. Den 
e Historia di Literatura Antiyano, su 
novela Tera di Silencio (2004) a keda 
rubrica como e obra mas di peso den 
añanan 2000. Tambe su poesianan a 
keda publica den diferente antologia, 
e.o. den Isla di mi/Island of mine 
(2000), Bentana Habri/Open venster 
(2004), Met de wil elkander bij te 
staan (2004), Van de Prinsengracht 
(2007) y Vaar naar de vuurtoren (2010). 
Pa cu e celebracion di 50 aña di Statuut 
su poesia ‘Ontheemd verlangen’ ta esun 
cu e buki ta habri cu ne. Un enorme 
reconocimento pa su persona tabata 
e hecho cu ex-Kamervoorzitter sra. 
Gerdi Verbeet, na final di su speech 


den Parlamento di Aruba relaciona cu 
celebracion di 25 aña di Status Aparte, 
a declama un di su poesianan. 
‘Loke cu mi a ripara desde cu mi ta 
scirbi, ta cu nos hendenan ta hopi 
interesa den literatura. Unda cu mi 
bai cu mi bukinan mi ta constata cu 
tin hopi hende ta acercami pa cumpra 
buki. Pesey mi ta kere cu na Aruba 
lo mester sosode mas ariba e tereno 
di publicacion. Mi mes conoce hopi 
hende cu ta cana rond cu manu- 
scriptonan en espera pa nan obra por 
keda publica. Mi ta convenci cu akinan 
tin un tarea grandi y imporante pa e 
casnan editorial na Aruba pa asina 
promove literatura di nos mesun 
escritornan.’ 


Mike Eman – a haci e anuncio cu Aruba 
Airlines lo cuminsa cu vuelonan directo 
entre Aruba y Sao Paulo. Esaki tabata 
un primicia bunita den stimulacion 
di Gobierno di Aruba y Minister di 
Turismo Otmar Oduber pa trece mas 
turista Brasilero pa Aruba. 
Prome cu premier Eman a regresa su 
isla natal ela cumpli cu un prioridad 
personal y kier a bishita un favela di Rio 
pa topa cu esnan cu nan bida tabata 
parti di tur su presentacionnan durante 
henter siman na Brasil: e nececidad pa 
tur pais bira mas exitoso den percura 
pa crecemento economico traduci su 
mes den un mihor calidad di bida pa 
tur hende y pa especialmente esnan cu 
ta biba den miseria haya e oportunidad 
di sali for di pobresa y conoce un bida 
mihor. 

Expansion di Bestuurskantoor 
a yega punto mas halto 


Aruba ta bai haya su prome Parke Solar 


9 


E desicion a bira mas concreta na 
momento cu e contract entre ELMAR 
NV, Gobierno di Aruba y Oskomera a 
wordo firma den dr. Edward Cheung 
Center for Innovation den presencia 
di ehecutivonan di Carbon War Room 
y The New America Foundation Peter 
Boyd y Patrick Doherty. 
Prome Minister Eman a splica cu esaki 
ta e prome Parke Solar di e magnitud 
aki cu ta wordo construi na Aruba. 
Esaki ta bay ta riba e luga di para auto 
na aeropuerto. ‘Nos ta hopi contento, 
entusiasma y encurasha pa e momento 
aki. E ta forma parti di nos vision pa haci 
e conversion di energia convencional 
den energia renobabel. Naturalmente 
e Parke Solar ta algo nobo den nos 
intentonan. Nos tin caba casi 20% di 
nos capacidad di energia cu ta wordo 
genera for di biento y awor nos ta bay 
haya 3.3 megawatt cu ta representa 
energia di 1500 cas riba base anual cu 
ta wordo genera for di solo’. Esaki ta 
nifica cu 1500 cas por wordo abastece 
cu nan energia diario dor di e Parke 
Solar aki. 
Despues di a pone su firma riba e papel 
importante aki sr. Henriquez, director 
di ELMAR NV a bisa cu ta un oportuni- 


dad un poco straño pa ELMAR NV 
produci energia su mes den un pro- 
yecto PPP (Public Private Partnership). 
‘Mi tambe ta hopi excita cu nos a yega 
na e punto awe di firma e contract.’ 


Sr. Giesleaar di Oskomera Solar Power 
Solutions BV a gradici ELMAR, Utilities 
y Gobierno di Aruba pa ofrece nan 
e oportunidad pa por construi un 
proyecto fabuloso asina. ‘E proyecto 
aki no por a tuma luga sin e ayudo di 
‘The Aruba Growth Fund’ cu ta un di 
nos partnernan na Aruba hunto cu e 
compania CHS. Nos ta cuminsa cu 
construccion di e parke aki na fin di 
aña y trata na caba mas lihe posibel 
cu ne, esaki den cooperacion estrecho 
cu ELMAR. E panelnan solar aki no 
solamente ta genera energia berde, 
pero tambe ta duna sombra pa asina 
e autonan para eynan tin beneficio di 
e parke’. Oskomera no solamente ta 
construi e parke, pero tambe ta bay 
oper’e pa 25 aña. Pa esaki un contract 
a wordo firma cu ELMAR NV. 


Mientrastanto tambe na otro caminda 
na Aruba instalacion di panelnan solar 
ta tumando lugar, manera ta e caso na 
Colegio EPI. Durante e ceremonia di 


e groundbreaking e hoben ingeniero 
Ivan Flanegin di TNO a duna un spli- 
cacion cortico di kico e proyecto aki ta 
encera. Pa cuminsa mas o menos un aña 
pasa durante Green Aruba II Arizona 
State University a haci un donacion di 
20 panel solar na pais Aruba. TNO a 
haya e peticion di gobierno pa desa- 
roya un proyecto educacional pa 
Colegio EPI cu e meta pa eleva e nivel 
di conocemento di e futuro tecniconan 
di Aruba pa loke ta panelnan solar. 
Ingeniero Flanegin a sigui conta cu e 
proyecto cu ta bay wordo efectua riba 
e tereno di EPI ta consisti di 4 parti. E 
prome parti ta unda e studiantenan 
ta bay siña conoce e diferente 
tecnologianan di panelnan solar, e di 
dos parti ta un simulacion di diferente 
angulo di daknan, di tres parti ta bay 
consisti di dos pida dak riba un frame 
di metal unda e studiante ta bay siña 
con instala panelnan solar riba diferente 
tipo di dak, manera panchi y shingles y 
e di cuatro parti ta bay ta un cashi di 
coriente unda e oportunidad ta wordo 
ofreci na e studiante pa siña henter e 
proceso di instalacion di solar panel, 
di instalacion riba e dak te na e cashi 
di coriente di un cas y con pa instala e 
sistema. 


Cu hisamento di bandera di Aruba 
dor di Prome Minister Mike Eman 
hunto cu Minister di Infrastructura 
Benny Sevinger a para keto cu e yega 
na e punto mas halto di expansion 
di Bestuurskantoor. E edificio monu- 
mental di Bestuurskantoor a wordo 
restaura, remodela, reconstrui y 
expande cu e parti nobo yama 
‘Cocolishi’, un expansion cu a wordo 
construi segun reglanan di cuido di 
Monumento. 


ALBO NV cu ta construyendo 
e expansion aki ta haciendo un 
tremendo trabou cu ta cana segun 
schedule. E diseño a sali di e mente 


creativo di arkitectonan Hoevertsz y 
Ponson, inspira pa e ambiente unda 
e edificio ta para, banda di lama y 
cerca di Rancho. Asina e idea a nace 
pa diseña e ampliacion den forma di 
un cocolishi. E edificio ta cumpli cu tur 
e rekisitonan pa loke ta trata e vision di 
gobierno pa bay den energia ‘berde’. 


E construccion ta tene cuenta cu tur e 
aspectonan di energia berde. E luznan 
paden y pafo di e luga, e panelnan 
solar riba dak, e glasnan cu ta special 
traha pa wanta e calor pafo. A tene 
cuenta cu tur esaki den e edificio aki. 


Prome Minister 
Eman na 
despedida 
presidente di 
Tweede Kamer 


Eman a tuma e oportunidad aki pa 
personalmente gradici e miembronan 
di Tweede Kamer cu a hinca tempo 
pa promove y fortifica e lasonan den 
Reino, entre nan Bas Jan van Bochove 
(CDA), Ineke van Gent (GroenLinks), 
Willibrord van Beek (VVD) y Cynthia 
Ortega-Martijn (ChristenUnie). 
Esakinan ta miembronan di Tweede 
Kamer cu no ta regresa den parlamento 


grandi pa e maneho di Gabinete Mike 
Eman na unda gremionan, partnernan 
social y otro organisacionnan ta discuti y 
yega na consenso den un Dialogo 
Social. 


Eman, kende tabata invitado den 
Ridderzaal pa tende e troonrede di 
Su Mahestad Reina Beatrix, a papia 
durante di su bishita na Den Haag cu 
mandatarionan y lidernan politico con 
fortifica e cooperacion entre Hulanda 
y Aruba, entre otro riba tereno 
economico. 


Minister-president Mike Eman durante di un bishita di trabao na Hulanda 
a presencia e ceremonia di despedida di e miembronan di Tweede Kamer, 
entre nan e presidente saliente sra. Gerdi Verbeet. Na e ocacion aki tambe 
tabata presente presidente di Staten di Aruba Paul Croes. 


despues di eleccion di 12 di september 
ultimo. 


Publicamente Eman a wordo yama 
bon bini dor di sra. Gerdi Verbeet. 
Na final di e parti oficial di e reunion 
Prome Minister Eman a papia cu e 
miembronan saliente pa di e forma aki 
accentua y afirma e lasonan di amistad. 
Den ‘politiek Den Haag’ tin respet 

E studiante Arubiano Omar Irausquin a 
gradua den ‘Financial Law’ na Erasmus 
Universiteit den e ciudad di Rotterdam. 


Na Cas di Aruba a tuma lugar un cere- 
monia chikito pa e studiante Sasha E. 
Ridpath cu a haya su diploma y titulo 
di ‘Bachelor of Business Administration 
in Tourism Management’ na NHTV In- 
ternationaal Hoger onderwijs na Breda. 
Minister Plenipotenciario sr. Edwin 
Abath conhuntamente cu directora 
interino di Cas di Aruba sra. Shandra 
John a haci entrega di un regalito na 
Sasha. Tambe presente tabata director 
di ATA Europa sr. Tirso Tromp. 


Despues di e ceremonia, Sasha a scirbi su 
mensahe personal den e buki ‘Logronan 
di nos studiantenan’ como recuerdo di 
su logro. Sasha a cuminsa su estudio na 
2008 y den su segundo aña ela core stage 
pa seis luna na e headquarters di Aruba 
Tourism Authority (ATA) situa na Aruba. 
Durante su stage ela traha riba un crisis 
manual pa (ATA) y a atende diferente 
conferencianan di tour operadornan 
for di Europa, Latino America y Merca. 
Banda di su stage ela traha un ‘Destination 
Analysis’ di Aruba cu tabata un exito y a 
logra haña un 10 pe. Den e ultimo aña di 
su estudio, ela haci un investigacion riba 
‘Young Professionals’ for di Inglaterra pa 
haña sa ki nan imagen y interes ta pa cu 


Aruba. Den su investigacion – cu alabes 
tabata su tesis dedica pa (ATA) bou di 
supervision di sr. Tirso Tromp (Area 
Director Europe) – Sasha a concentra 
ariba algun aspecto di e ‘young profes- 
sionals’ cu ta nan ‘lifestyle’. Pa medio di 
su conocemento di ‘branding’ y ‘market 
segmentation’ ela studia e datanan de- 
mografico y psychografico di e mercado 
aki. For di su resultadonan, ela saca afo 
nan actividadnan, interes, opinion, ac- 
titud y balornan segun nan lifestyle. 
Ademas di esaki tambe ela analysa e 
aspecto di ‘branding’ cu otro palabra 
con (ATA) ta promove su mes pa e 
Mercado Ingles. E competencia mayor 
pa Aruba pa loke ta trata turismo for di 


Inglaterra ta e isla di Barbados. E isla aki 
ta conoci pa Inglesnan debi na e relacion 
historico cu Inglaterra tin cu Barbados. 
Durante e investigacion cu Sasha a haci 
a bin sali afor cu e conocemento di 
Aruba bou di e ‘young professionals’ 
ta minimo. Sasha ta conseha e oficina 
di turismo pa continuamente investiga 
e mercado aki, debi cu e turista Ingles 
sigur ta significante pa e turismo di 
Aruba. Despues di a studia tur aspecto 
concerni cu e mercado Ingles y e 
producto Aruba, Sasha a presenta algun 
punto di recommendation pa (ATA), con 
nan por atrae e mercado Ingles miho en 
particular e ‘young professionals’ pa 
bishita Aruba. 


SASHA E. RIDPATH 
a gradua den ‘Bachelor of 
Business Administration 
in Tourist Management’ 


OMAR IRAUSQUIN a gradua na Erasmus Universiteit 


Ela ricibi su bul cu e titulo di ‘Meester in de 
Rechten’ for di man di profesor dr. Peter 
Diekman. Na 2010 Omar a gradua den 


economia como Msc. (drs.) den ‘Financial 
Management’ na Vrije Universiteit na e 
ciudad di Amsterdam. Presente durante 
di e ceremonia representando Minister 
Plenipotenciario Sr. Edwin Abath tabata 
directora suplente di Cas di Aruba sra. 
Shandra John. 
E thesis compila, presenta y defende pa 
mr. drs. Omar Irausquin tabata titula: 
‘Een materieelrechtelijke analyse van 
de Nederlandse en Arubaanse wet- en 
regelgeving ter bestrijding van witwas- 
sen en terrorismefinanciering.’ Esaki ta 
basa riba un investigacion cu Omar a 
hasi di e aspectonan huridico di e leynan 
Hulandes y Arubiano cu ta combati 
financiamento di terorismo y labamento 
di placa. Tambe e exigencianan stipula 
pa instancianan international riba tereno 
bancario y financiero a wordo evalua. 
Omar lo continua cu su carera den e 
ramo financiero y huridico na Hulanda. 


Na Cas di Aruba a tuma lugar un 
ceremonia chikito pa e studiante 
Jonelle Hector kende recientemente a 
haya su diploma y titulo di ‘Bachelor of 
Arts in Education Studies and English’ 
(with TESOL) y tambe su ‘Bachelor 
of Education’ (Teacher Education in 
English with specialization International 
Degree in English and Education) di e 
prestigioso ‘Honors Program’ organisa 
pa 
Hogeschool 
van 
Amsterdam 
conhuntamente 
cu 
University 
of 
Wolverhampton di Inglatera. 


Jonelle a termina su VWO na Colegio 
Arubano na aña 2006. Despues ela 
scoge pa sigui su estudio na Daytona 
State 
College 
na 
Florida, 
unda 
exitosamente na 2008 ela ricibi su 
‘Associate of Arts Degree in Education’. 


Na aña 2009 Jonelle a haya e 
oportunidad pa continua su estudio di 
IDEE (International Degree in English 
and Education) na Hulanda. Aki ela 
opta pa hasi un ‘Honors Program’ cu 
ta wordo organisa pa Hogeschool 
van Amsterdam conhuntamente cu 
University 
of 
Wolverhampton 
di 
Inglatera. Awor cu ela termina su estudio 


JONELLE HECTOR a gradua den ‘Bachelor of Arts in Education Studies and English’ 


exitosamente, Jonelle ta hopi orguyoso 
di por jama su mes un maestra di Ingles. 
Durante su estudio tambe Jonelle a opta 
pa hasi un curso adicional di ICELT (In- 
Service Certificate in English Language 
Teaching) di e famoso Universidad di 
Cambridge. 


‘Mi ta hopi contento cu e decision cu 
mi a tuma pa sigui e opleiding aki.’ 
Jonelle a bisa. ‘Un aspecto cu mi a gusta 


masha hopi mes tabata cu mi a haña e 
oportunidad pa biba na Inglatera y pa 
atende dos diferente scol alabes. Tres 
aña largo mi mester a biba un semester 
na Hulanda y e otro na Inglatera. Esaki a 
judami haña un comprendimento mas 
varia y profundo di mi profesion.’ 


Actualmente Jonelle ta haciendo su 
‘Master of Arts in English Studies’ na 
Universidad di London Queen Mary. 


‘Langstudeerboete’ a keda revoca 


Minister Abath satisfecho 


Tur e placa cu studiantenan a paga 
na multa pa e ‘langstudeerboete’ e 
kede deposita bek ariba nan cuenta 
bancario. Esaki minister di Enseñansa 
Hulandes Jet Bussemaker a bisa den 
un debate den Tweede Kamer ariba 
revocacion di e medida aki. 


Segun 
drs. 
Samuel 
Dumfries 
di 
Departamento di Enseñansa di Cas di 
Aruba a calcula cu sigur shen studiante 
Arubano a wordo confronta cu e multa 
aki. E multa lo por a yega un suma di 
aproximadamente 3.000 euro si e 
studiante durante su estudio pa su 
Bachelor of Master a dura un aña mas 
ariba su estudio cu tabata nesesario. 
Awor cu Tweede Kamer a vota pa revoca 
e medida aki, mester warda ariba e sena- 
do Hulandes (Eerste Kamer) pa tambe 
vota contra e medida aki. Sr. Dumfries 


tambe ta enfatisa cu e alternativa cu lo 
ta e ‘Sociaal Leenstelsel’ cu lo a wordo 
implementa den 2014, tambe a wordo 
para. Esaki tin di haber cu e hecho cu 
cierto puntonan di e acuerdo no a haya 
un majoria te ora cu esaki wordo mihor 
investiga pa locual ta e consecuensianan 
pa e studiantenan. 


Minister Plenipotenciario Edwin Abath a 
bisa desde un principio di ta sumamente 
contento pa nos studiantenan cu e 
regla aki a keda revoca. E mandatario 
a bisa cu Cas di Aruba a informa e 
studiante Arubiano adecuadamente; 
e ‘langstudeermaatregel’ tabata un 
medida Hulandes, cu tabata valido pa 
tur studianten residencia na Hulanda. 
‘Locual Gobierno di Aruba ta opina di 
e medida aki, no ta di importancia. Nos 
studiantenan ta huesped na Hulanda y 


nan mester respeta e leynan y reglanan 
di pais Hulanda. Esaki no ta kita afor 
cu mi ta lamenta pa nos studiantenan 
cu a hanja nan mes confronta cu e 
medida aki,’ asina e mandatario a bisa. 
Minister Plenipotenciario Abath a fina- 
lisa na bisa cu of sin medida di 
‘langstudeer’ e ta keda importante y 
den propio interes di tur studiante pa 
nan keda hasi nan maximo esfuerso 
pa termina nan estudio den e tempo 
stipula. ‘Cada aña cu bo pospone esaki, 
ta un aña perdi. Pesey Cas di Aruba 
y principalmente Departamento di 
Enseñansa lo keda organisa actividad- 
nan pa informa nos studiantenan mas 
mihor cu ta posibel.’ 


STUDIANTENAN 


November 2012 
Noticiero Aruba 
November 2012 
Noticiero Aruba 
Noticiero Aruba 


12 
13 


Studiantenan di Caribe cu recientemente a scoge Rotterdam como nan ciudad di estudio a participa den un concurso di 
potret organisa pa Municipio di Rotterdam. Studiantenan Arubiano Naomi Lo, Jennifer Loaiza y Carry-Lynn Martinus tabata 
e ganadornan absoluto di e concurso aki. E premionan a wordo entrega den e ‘Atrium’ di Hogeschool di Rotterdam dor di 
director di seguridad di Municipio di Rotterdam sr. André Vervooren. 
Tur studiantenan cu a jega Rotterdam den luna di augustus a haya un curso di orientacion di e ciudad di Rotterdam. Den 
cuadro di curso aki e studiantenan a hanja un camara pa saca potret, pa asina nan participa na e concurso aki. E potret mester 
ilustra e ciudad di Rotterdam y con e ciudad a inspira e studiantenan 


Studiantenan Arubiano premia den concurso di potret 


Despues di a ricibi e certificacion 
AOC (Aircraft Operations Cerificate) 
nada mas a para Tiara Air Aruba 
pa cuminsa opera nan Boeing 737. 
Mientrastanto e aerolinea Arubiano 
a cuminsa cu vuelonan pa Armenia y 
Medellin na Colombia y Ft. Lauderdale 
na Florida, Estados Unidos. 


E hecho aki a keda oficialmente anuncia 
pa Minister di Turismo, Transporte y 
Labor Otmar Oduber den presencia 
di director suplente di Aviacion Civil 
Tito Reed, Alejandro Muyale, director 


di Tiara Air Aruba y funcionarionan di 
Aviacion Civil y directiva di Tiara Air 
Aruba. 


Minister Oduber: ‘Despues di e bunita 
historia di Air Aruba cu un menos 
bunita desenlace 15 aña pasa, awe tin 
un compania local cu doñonan local cu 
hunto cu nan famia a haci sacrificionan 
grandi, cu despues di basta tempo di 
preparacion, a haya tende cu a cumpli 
cu tur rekesitonan necesario pa dentro 
di poco por cuminsa bula cu e Boeing 
737. E momento aki ta demasiado 


grandi pa lage pasa bay sin mas. Mi 
ta aki pa felicita y encurasha Tiara Air 
Aruba. Tambe pa desea nan tur sorto di 
exito pa futuro.’ Minister Oduber a bisa 
cu di parti di gobierno tin tur confiansa 
den e compania aki. ‘Semper mester tin 
e curashi pa cuminsa cu algo y e durf 
di tuma e siguiente paso. Alejandro 
Muyale tin e curashi aki y a durf tuma 
e pasonan cu a sigui.’ 


E compania local aki ta cumpli cu e 
vision di e actual gobierno y di Minister 
Oduber mes tambe. ‘Haci di Aruba 
no solamente un destinacion turistico 
caminda ta ricibiendo gran cantidad 
di turista, pero pa haci di Aruba un 
hub den Caribe y e Americanan 
tambe. Esaki ta posibel dor di tur e 
modernisacionnan cu ta tumando lugar 
den aeropuerto’. 
Minister Oduber a splica cu den 
combersacionnan cu e tabata tin cu 
ehecutivonan halto di KLM ta pa Tiara 
Air Aruba tambe por bira un di e 
carriernan pa ta un hub pa Europa cu 
ta un deseo di Prome Minister. 


Renobacion di Centro di Ciudad ta 
demonstrando su impacto caba. E 
decision di e compania Pullmantur 
pa firma un acuerdo importante cu 
Aruba pa su barconan crucero bishita 
nos isla pa un periodo di dos aña, 
ta debi entre otro na e hecho cu 
actualmente na Aruba un cantidad 
grandi di inversion pa hisa calidad 
di bida di tanto local como turista, 
ta tumando lugar. Principalmente 
renobacion di centro di ciudad na 
unda un streetcar ta bay core a haci 
impresion riba e ehecutivonan di 
Pullmantur y a hunga un rol tambe 
den nan decision pa regresa Aruba 
cu nan barconan crucero. 


Cu regreso di Pullmantur Aruba 


Prome 
Minister 
Eman 
a 
keda 
masha contento cu e noticia aki. 
E inversionnan haci pa loke ta 
renobacionnan grandi na Aruba 
tanto den centronan di ciudad como 
den bario y na scolnan na Aruba ta 
hayando atencion rond mundo y ta 
tema na momento cu decisionnan 
importante wordo tuma. E balor 


adicional di tur e trabounan aki a 
keda demonstra y ta yena Prome 
Minister Eman cu hopi orguyo. Eman 
a gradici y felicita su colega Minister 
Oduber pa e trabounan incansabel 
cu e ta haciendo pa engrandece nos 
turismo y pa su logronan evidente 
riba e tereno aki. 
ATA y APA ta otro actornan cu a traha 
duro pa por a logra e acuerdo aki cu 
Pullmantur. E decision di Pullmantur 
pa su barconan crucero bin Aruba ta 
implica cu otro aña Aruba ta haya 140 
mil turista extra den e temporada cu 
normalmente ta bou. 
Un logro grandi danki nan esfuer- 
sonan grandi haci. 


ta haya 
140.000 turista 
extra 
na 2013 


Recientemente Banco Central a publica 
su ‘raport 2011: economia y finanzas’ 
unda cu a indica cu e actividadnan 
den sector hotelero y di restaurant ta 
sigui mehora danki na e crecemento 
dinamico di turismo, manera cu ya 
a wordo premira pa e aña 2011, di 
e forma aki reafirmando e maneho 
di minister di Turismo, Transporte y 
Labor, Otmar Oduber, conhunto cu 
departamento di turismo, ATA. 
E raport a indica tambe cu e crecemento 
den ‘stay over tourism’ a wordo logra 
danki na e strategia di diversificacion 
cu ATA Sui Generis a implementa, 
cual strategia a incera extra fondo pa 
mercadeo, sosten mas grandi na tour 
operators y enfoke riba e mercadonan 
primordial manera Venezuela. 


Reflehando e bon maneho di Minister Otmar Oduber: 


‘Stay over tourism’ a conoce un crecemento grandi na 2011 


E cantidad di bishitantenan for di 
Merca a mira un caida leve na aña 
2011, pero a wordo compensa dor di 
e crecemento enorme di 27% for di e 
mercado Latino Americano. Turismo 
for di Venezuela, Argentina, Brazil, 
Colombia y Ecuador a contribui na mas 
di 80% di e crecemento pa ‘stay over 
tourism’ na aña 2011, unda cu for di 
e grupo aki e mercado Venezolano a 
cubri 60% di e crecemento, indicando 
cu e Venezolanonan ta dispuesto pa 
biaha y gasta den nos pais. 


Turismo crucero a mira un crecemento 
di 5.4% pa aña 2011, cual ta di gran 
parti danki na e prome cuartal di 
aña 2011 cu a mira un crecemento 
extremadamente grandi. Tin indica- 
cion cu e rebaho den prijs di ticket pa 


e cruceronan a hunga un rol grandi den 
e demanda. 


Pa aña 2011 Aruba a mira un crece- 
mento den entrada bruto cu turistanan 
ta laga atras durante nan estadia di 9%, 
cual ta 191 miyon florin, cu ta e suma 
di 2.4 biyon florin, 50.4% di e entrada 
bruto di nos pais. Un crecemento 
significativo y cu ta e di dos mas halto 
den historia di turismo di Aruba. 
E crecemento den turismo pa aña 2011 
ta un refreho directo di e maneho, 
vision y strategianan di Minister di 
Turismo, Transporte y Labor, demo- 
strando un biaha mas cu e mandata- 
rio ta hiba e turismo di Aruba den e 
direccion corecto. 


Tiara Air Aruba ta expande cu Boeing 737 


TURISMO 

‘Dam tot Dam Wandeltocht’ a cuminsa na aña 2003 cu un grupo di aproximadamente 3000 participante. 
E ana aki, celebrando nan hubileo, e organisacion ta hopi satisfecho cu e participacion grandi na e 
caminata aki. Durante trancurso di añanan e animo entre a participantenan a crece hopi, hasiendo e 
caminata aki uno hopi exitoso. E start di e ‘Dam tot Dam Wandeltocht’ ta riba Dam den centro di e ciudad 
di Amsterdam y ta termina na Burcht den e ciudad di Zaandam. 
‘Esaki tabata un bunita experiencia pami!’ empleada di Cas di Aruba Indirah Burke a bisa. ‘Nos tabata 
hopi contento cu diasabra tabata un dia cu solo y sigur cu un temperatura perfecto pa cana. Tambe 
nos ta hopi satisfecho cu nos a wordo yuda sublimemente dor di e organisacion. Na cada ‘stempelpost’ 
tabata tin awa disponibel pa e participantenan. 


Indirah a termina ta bisa: ‘Mi meta ta pa participa otro aña na e ‘Vierdaagse’ di Nijmegen. E ‘Dam tot 
Dam Wandeltocht’ ta e comienso di un training intensivo cu mi ta haciendo awor. Recientemente mi a 
wordo inspira pa cuminsa participa na caminatanan, ora mi coleganan Miriam y Sharine a logra termina e 
Vierdaagse na Nijmegen exitosamente.’ 


Den centro di Zaandam na de Burcht, unda e caminata a termina, e participantenan a ricibi nan merecido 
medaya. Aki nan a wordo ricibi pa un publico grandi acompaña pa musica hopi festivo. 


Den ‘Sala Padu’ di Cas di Aruba a 
tuma lugar e apertura oficial di e 
exposicion ‘Dushi Aruba’ y ‘Vrouw 
en Macht’ di e artista Arubano 
Shahaila Winklaar. 
E acto di apertura tabata den man 
di Minister Plenipotenciario di 
Aruba sr. Edwin Abath y Shahaila 
Winklaar. ‘Mi ta sumamente 
orguyoso cu awe mi cuadranan 
ta colga den Cas di Aruba! Mi 
isla Aruba semper tabata e 
inspiracion grandi tras di e serie 
di cuadranan cu boso ta wak awe 
tardi. No lo tabata tin un mihor 
lugar pa mi por expone nan,’ 
Shahaila a bisa. 


Shahaila Winklaar su cuadranan 
ta hopi colorido, unda cu cultura 
y politica tin un rol central. Cu su 
arte figurativo, Shahaila Winklaar 
ta en busca di su isla Aruba y di é 
hende muher fuerte y poderoso. 
Pesey su cuadra y pinturanan ta 
bira sumamente actual y accesibel 
pa publico. Shahaila ta sumanente 
orguyoso di su raisnan Arubiano. 


‘Mi inspiracion mas grandi ta e 
bunita paisahenan Arubiano,’ e ta 
bisa. Den su pinturanan Shahaila, 
kende a studia politicologia, ta en 
busca di e poder humano. Esaki 
e ta interpreta den su pinturanan 
cu solamente un par di linea, pinta 
cu inkt treci for di India Oriental. 
Central den su pinturanan ta keda 


e hende muher cu tin poder y cu ta 
un lider fuerte. 


Minister Plenipotenciario sr. Edwin 
Abath den su discurso a felicita 
Shahaila y na mes momento 
gradici’e pa a scohe Cas di Aruba 
pa expone su arte. 


Arubianonan a participa na ‘Dam tot Dam Wandeltocht’ 


Un grupo di Arubiano, entre nan empleadonan di Cas di Aruba, a participa na e di 10 edicion 
di e ‘Dam tot Dam Wandeltocht’ aki. Indirah Burke, Shandra John, Anthony Giel, Miriam Croes, 
Sharine Henriquez – Kelly, Franklin Hoevertsz y nan amistades Alex Henriquez, Evola Vlaun y conhunto 
cu aproximadamente 16.000 otro participante a termina e caminata aki exitosamente. 


Shahaila Winklaar 


cu exposicion 
na Cas di Aruba 


‘Den bo cuadranan nos por 
ripara bo coneccion y pasion pa 
bo isla Aruba. Nos tur, sea nos 
ta Arubiano of ta decendiente 
di Arubiano, ta sinti esaki. 
Constantemente e coneccion aki 
ta den nos mente y hopi biaha nos 
ta expres’e atraves di nos cabes, 
man y curason. Den bo cuadranan 
colorido bo a logra ilustra bo 
coneccion cu Aruba na un manera 
sublime e indiscutible.’ Minister 
Plenipotenciario a bisa. 


Shahaila, kende a nace na aña 
1968 na e ciudad di Zwijndrecht 
na Hulanda, ta traha y biba 
actualmente na Hulanda. Su 
mayornan ambos ta Arubiano. 
Despues di termina su estudio 
di politicologia, ela traha pa 
aproximadamente 10 aña den 
Tweede Kamer. Durante e 
periodo aki Shahaila a dicidi pa 
sigi su pasion di arte y den oranan 
di anochi ela sigui un estudio pa 
bira docente di arte na Willem de 
Kooning Academie na Rotterdam. 
Na 2008 ela termina su estudio 
exitosamente. 
Shahaila tabata tin diferente 
exposicion den Hulanda. Entre 
nan ela expone na Las Palmas 
na Rotterdam, Perscentrum 
Nieuwspoort na Den Haag y 
recientemente na Telefooncel 
Voor De Kunst den e ciudad di 
Delft. 

Despues di e plan di renobacion cu tin 
pa San Nicolas, e region aki ta wordo 
transforma den un luga atractivo pa 
biba y pa turistanan bishita. Esaki ta 
un di e metanan cu Gabinete Mike 
Eman a pone su dilanti na momento 
cu a traha riba e plan di renobacion 
di San Nicolas. E renobacion p.e. 
di Village ta bay crea un ambiente 
diferente y tambe e entrada pa 
centro di San Nicolas simplemente ta 
yama e turistanan pa bishita esaki. 


Un di e proyectonan grandi cu ta 
trahando riba dje ta e ‘Carnival 
Museum’, cu ta moviendo awor masha 
lihe.E diseño ta practicamente cla, 
faltando algun adaptacion chikito 
prome cu e bay minister di Integracion, 
Infrastructura y Medio Ambiente 
Benny Sevinger pa wordo aproba. Esaki 
segun Ramon Arrindel, personahe 
bon conoci den mundo carnavalesco 
y kende ta asistiendo Gabinete Mike 
Eman den e proyecto aki. Minister di 
Finanza Mike de Meza na diferente 
ocasion a expresa un entusiasmo grandi 
pa e proyecto di Carnaval cu e ta desea 
di mira realisa mas lihe posibel den e 
districto caminda carnaval di Aruba a 
nace. Arrindel a splica, cu despues di 
e aprobacion, e dossier di e proyecto 
ta bay FDA, Fondo Desaroyo Aruba, 


cu tambe mester duna su aprobacion 
pa e proyecto por wordo ehecuta. 
Ta trata di un mega proyecto cu ta bay 
wordo realisa riba un area di mas o 
menos 5 mil meter cuadra, unda antes 
tabata Green Hill Supermarket, e parti 
patras na unda e depositonan y e cas 
di dos piso ta. 
Ora cu e museo ta cla, e ta bay presenta 
historia di carnaval na Aruba, gruponan, 
personalidadnan di carnaval, un area 
caminda por wak videonan di carnaval, 
un area di computer caminda entre 
otro studiantenan por haci research 
riba e tema di carnaval. 


E diseño ta inclui un area, segun Arrindel, 
pa duna workshop y na mesun mo- 
mento ta sirbi pa persona of gruponan 


traha riba nan roadpiece. E intencion 
ta pa lanta un fundacion consistiendo 
entre otro di representantenan di 
ATA, Instituto di Cultura, Gobierno, 
etc. cu ta bay maneha e Museo aki cu a 
lo largo mester bira ‘self supporting’. 
Esaki ta wordo haci via benta di 
materialnan na e museo mes y un 
restaurant cu lo keda ubica na e di dos 
piso di e cas. Ademas di e atraccion- 
nan turistico ariba menciona, San 
Nicolas ya caba ta conta cu un oficina 
di ATA, situa na Postkantoor. Aworaki 
e edificio historico di Watertoren San 
Nicolas ta den restauracion, combina 
cu e ‘Carnival Village’ y ‘Lago Heights 
Hill’. Tur e proyectonan ta bay atrae e 
bishitantenan di Aruba pa bay pariba 
di brug. 


Festival di Dande 2012 


Contacto Arubano Rotterdam (CAR) ta anuncia cu lamentablemente e conocido Festival di Dande 
na Hulanda lo no tuma lugar e aña aki. E motibo ta cu e localidad ODEON, unda pa varios aña a tene 
e festival lo cera pa prome di januari 2013. Esaki a keda participa na e organisacion dor di municipio 
di Rotterdam. Na October ultimo CAR a ricibi un carta di municipio di Rotterdam unda nan ta 
participa cu e ceramento di ODEON lo tuma lugar mas prome cu e fecha menciona. 
Asina a pone cu CAR rapidamente mester a cuminsa busca un otro localidad, pero mirando cu 
buscamento aki no a duna e resultadonan positivo cu e organisacion a anhela, no ta keda nada otro pa 
cancela e festival pa e aña aki. CAR ta lamenta cu pa motibo di un decision fuera di nan alcanse, no por 
continua cu e tradicion Arubiano na Rotterdam, cu pa añanan tras di otro tabata atrae hopi Arubiano 
cu tabata pasa Pasco y Aña Nobo na Hulanda, leu for di nan isla natal. 


Museo di Carnaval, un mega proyecto 


